<classify> Unaweza kusema matumaini ya Klabu ya Simba kunyakuwa ubingwa wa ligi kuu ya Vodacom Tanzania bara yamerejea baada ya Rais Magufuli kusema kuwa anafikiri kuruhusu ligi ya soka iendelee. IItakumbukwa kuwa Machi 17, Mwaka huu Serikali ilitangza kusitisha kwa ligi ya kuu ya Vodacom Tanzania bara na mashindano mengine ya michezo inayokutanisha watu sababu ikiwa ni mlipuko wa ugonjwa wa virusi vya corona. Awali Tangazo hilo lilikuwa la mwezi mmoja lakini kutokana na kuendelea kuibuka kwa visa vingi Zaidi Serikali Kupitia kwa Waziri Mkuu Kassim Majaliwa alisema marufuku hiyo itaendelea kwa muda usiojulika mpaka pale itakapotenguliwa. Aidha leo Mei 3, 2020 mara baada ya kumuapisha waziri mpya wa katika na sheria Rais Magufuli amesema anafikiri kuruhusu ligi hizo ziendelee ili watu wapate burudani huku akisisitiza kuwa corona si jambo la kutisha. Watu wanasema nifunge Dar es Salaam, sifungi nishasema, nafikiria kuruhusu hata Ligi ya mpira iendelee ili watu waangalie, maana sijaona wachezaji wenye corona tuache kutishana amesema Rais Magufuli na kusisitiza kuwa corona inawaogopa watu wanaofanya mazoezi. Katika msimamo wa Ligi mpaka inasitishwa Simba ilikuwa inaongoza kwa pointi 71 ikiwa na michezo 28 ikifuatiwa na na Azam pointi 54 na michezo 28 kisha Yanga pointi 51 na michezo 27.  <topic>: MICHEZO 